
ประกาศองค์การบริหารส่วนตำบลห้วยปริก
เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล
และลูกจ้างประจำ ประจำปีงบประมาณ พ.ศ.2564
-------------------------------

ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล แก้ไขเพิ่มเติม พ.ศ. 2563 ลงวันที่  4 มิถุนายน 2563 หนังสือสำนักงาน ก.จ. ก.ท. และ ก.อบต. ที่ มท 0809.3/ว 11  ลงวันที่  30 กันยายน  2559  เรื่อง ซักซ้อมแนวทางการประเมินผลการปฏิบัติงานของลูกจ้างประจำ นั้น 

     องค์การบริหารส่วนตำบลห้วยปริก จึงประกาศหลักเกณฑ์และวิธีการประเมินผลการปฏิบัติงานของพนักงานส่วนตำบล และลูกจ้างประจำ ประจำปีงบประมาณ พ.ศ. 2564 ดังนี้
1. ประกาศนี้เรียกว่า “ประกาศองค์การบริหารส่วนตำบลห้วยปริก เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล และลูกจ้างประจำ”
2. ประกาศนี้ให้ใช้บังคับในรอบการประเมิน 1 เมษายน – 30 กันยายน 2564
3. ประกาศนี้บังคับใช้เกี่ยวกับการประเมินผลการปฏิบัติงานพนักงานส่วนตำบล และลูกจ้างประจำสังกัดองค์การบริหารส่วนตำบลห้วยปริก โดยใช้หลักเกณฑ์และวิธีการประเมินผลการปฏิบัติงาน ดังนี้
· การประเมินผลการปฏิบัติงานของพนักงานส่วนตำบล
1. ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน  แบ่งเป็น 2 ส่วน ได้แก่
1) ผลสัมฤทธิ์ของงาน ให้มีสัดส่วนน้ำหนักร้อยละ 70 โดยประเมินผลจากการปฏิบัติงานตามปริมาณผลงาน หือคุณภาพของงาน ความรวดเร็วหรือความตรงต่อเวลาที่กำหนด หรือการประหยัดหรือความคุ้มค่าของการใช้ทรัพยากร (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50)
ให้กำหนดผลสัมฤทธิ์ของงานพร้อมกับกำหนดตัวชี้วัดความสำเร็จไม่น้อยกว่า 2 ผลงานต่อครั้ง
กรณีพนักงานส่วนตำบลได้รับการแต่งตั้งให้ดำรงตำแหน่งหรือระดับสูงขึ้น โดยมีการเสนอวิสัยทัศน์หรือข้อเสนอในการพัฒนางาน ให้นำวิสัยทัศน์หรือข้อเสนอในการพัฒนางานดังกล่าว มากำหนดเป็นองค์ประกอบในการประเมินผลสัมฤทธิ์ของงานในการประเมินครั้งนั้น และครั้งถัดไปจนกว่าได้ผลสำเร็จตามตัวชี้วัดที่เสนอในวิสัยทัศน์หรือข้อเสนอ

2) พฤติกรรมการปฏิบัติราชการหรือสมรรถนะ ให้มีสัดส่วนน้ำหนักร้อยละ 30 ให้ประเมินจากสมรรถนะตามมาตรฐานกำหนดตำแหน่งที่คณะกรรมการกลางพนักงานส่วนตำบลกำหนด (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50) ได้แก่
/กรณีตำแหน่ง...

2
    กรณีตำแหน่งประเภทบริหารท้องถิ่น และตำแหน่งประเภทอำนวยการท้องถิ่น ให้ประเมินสมรรถนะ ประกอบด้วย สมรรถนะหลัก จำนวน 5 สมรรถนะ และสมรรถนะประจำผู้บริหาร จำนวน 4 สมรรถนะ

กรณีตำแหน่งประเภทวิชาการ และตำแหน่งประเภททั่วไป ให้ประเมินสมรรถนะ ประกอบด้วย สมรรถนะหลัก จำนวน 5 สมรรถนะ และสมรรถนะประจำสายงาน จำนวนไม่น้อยกว่า 3 สมรรถนะ
2. ระดับผลการประเมินในการประเมินผลการปฏิบัติราชการขององค์การบริหารส่วนตำบลห้วยปริก จัดกลุ่มคะแนนผลการประเมินเป็น 5 ระดับ ได้แก่ 
ระดับดีเด่น
ช่วงคะแนนประเมินตั้งแต่ร้อยละ 90.00 ขึ้นไป


        ระดับดีมาก
ช่วงคะแนนประเมินตั้งแต่ร้อยละ 80.00 แต่ไม่ถึงร้อยละ 90
ระดับดี

ช่วงคะแนนประเมินตั้งแต่ร้อยละ 70.00 แต่ไม่ถึงร้อยละ 80
ระดับพอใช้
ช่วงคะแนนประเมินตั้งแต่ร้อยละ 60.00 แต่ไม่ถึงร้อยละ 70
ระดับปรับปรุง
ช่วงคะแนนประเมินต่ำกว่าร้อยละ 60
3. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงานส่วนท้องถิ่นตามที่ ก.อบต.กำหนดโดยอนุโลม 


· การประเมินผลการปฏิบัติงานของลูกจ้างประจำ
1. ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน  แบ่งเป็น 2 ส่วน ได้แก่
1) ผลสัมฤทธิ์ของงาน ให้มีสัดส่วนน้ำหนักร้อยละ 70 โดยประเมินจากปริมาณผลงานคุณภาพของงาน ความรวดเร็วหรือความตรงต่อเวลาที่กำหนด หรือความประหยัดหรือความคุ้มค่าของการใช้ทรัพยากร 
 2) พฤติกรรมการปฏิบัติราชการ ให้มีสัดส่วนน้ำหนักร้อยละ 30 ประกอบด้วยการประเมินสมรรถนะหลัก สมรรถนะประจำผู้บริหาร และสมรรถนะประจำสายงาน 



 2. การประเมินพฤติกรรมการปฏิบัติงาน (สมรรถนะ) ให้กำหนดสมรรถนะให้สอดคล้องกับตำแหน่งและกลุ่มตำแหน่งของลูกจ้างประจำดังนี้



1) ลูกจ้างประจำกลุ่มบริการพื้นฐาน ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 1



2) ลูกจ้างประจำกลุ่มช่างและกลุ่มสนับสนุน ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2



3) ลูกจ้างประจำกลุ่มสนับสนุนที่มีชื่อและลักษณะงานเหมือนข้าราชการหรือพนักงานส่วนท้องถิ่น ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย 3 สมรรถนะเช่นเดียวกันกับข้าราชการหรือพนักงานส่วนท้องถิ่นในลักษณะงานเดียวกัน โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือปฏิบัติการแล้วแต่กรณี


3. ระดับผลการประเมินและแนวทางการการประเมิน ให้นำแนวทางการประเมินผลการปฏิบัติงานของข้าราชการและพนักงานส่วนท้องถิ่นมาใช้โดยอนุโลม
/จึงประกาศ...
3
           จึงประกาศให้ทราบโดยทั่วกัน


           ประกาศ  ณ  วันที่  9 กันยายน พ.ศ.  ๒๕63

